professor stephen hawking was an outstanding scientist and academic .
বিশ্ববন্দিত তাত্ত্বিক পদাৰ্থবিদ, অধ্যাপক ষ্টিফেন হকিং কেৱল এগৰাকী নিৰলস, ধ্যানমগ্ন বিজ্ঞানীয়েই নাছিল। তেওঁৰ বৈজ্ঞানিক প্ৰজ্ঞাৰ ভিত্তি এক গভীৰ, প্ৰশস্ত দাৰ্শনিক উপলব্ধি, যাৰ কেন্দ্ৰবিন্দুত জাতি, ধৰ্ম...অধিক
বিশ্ববন্দিত তাত্ত্বিক পদাৰ্থবিদ, অধ্যাপক ষ্টিফেন হকিং কেৱল এগৰাকী নিৰলস, ধ্যানমগ্ন বিজ্ঞানীয়েই নাছিল। তেওঁৰ বৈজ্ঞানিক প্ৰজ্ঞাৰ ভিত্তি এক গভীৰ, প্ৰশস্ত দাৰ্শনিক উপলব্ধি, যাৰ কেন্দ্ৰবিন্দুত জাতি, ধৰ্ম আৰু ৰাষ্ট্ৰৰ ঊৰ্ধত থকা মানৱসত্তাৰ প্ৰতি প্ৰগলভ আস্থা আৰু বিশ্বাস। কেৱল বেদ, কোৰান অথবা বাইবেলৰ মাজত সৃষ্টি ৰহস্যৰ অন্বেষণ কৰাসকলে হকিঙৰ বিজ্ঞান দৰ্শনৰ এনে বিশ্বজনীন তাৎপৰ্যক উপলব্ধি কৰিব নোৱৰাটোৱেই স্বাভাৱিক। হকিঙৰ বিজ্ঞান সাধনাৰ এই দিশটোৰ বিষয়ে অনুধাৱন কৰিবলৈ আমি নিশ্চয় তাত্ত্বিক পদাৰ্থবিজ্ঞানলৈ তেওঁৰ অৱদানৰ বিষয়ে যৎকিঞ্চিত অৱগত হ'ব লাগিব। তেওঁ মহাবিশ্বৰ বিশালাকায় বস্তুসমূহ, যেনে উপগ্ৰহ, গ্ৰহ, নক্ষত্ৰ, তাৰকাৰাজ্য আদিৰ গতি-প্ৰকৃতিক মাধ্যাকৰ্ষণ বলৰ আধাৰত ব্যাখ্যা কৰা আইনষ্টাইনৰ সাধাৰণ আপেক্ষিকতাবাদ আৰু ইলেকট্ৰন, প্ৰট'ন আদিৰ ক্ষুদ্ৰতম কণিকা-জগতৰ ধৰ্মক ব্যাখ্যা কৰা কোৱান্টাম বিদ্যাৰ মাজত ঐক্য সাধনেৰে কৃষ্ণ গহ্বৰৰ বিষয়ে গৱেষণা আৰম্ভ কৰিলে। সূৰ্যতকৈ বহু বিশাল ভৰৰ তৰা একোটা ইয়াৰ জীৱনৰ অন্তিম পৰ্যায়ত হয় নিউট্ৰন তৰাত পৰিণত হয় অথবা ভয়াৱহভাৱে বিস্ফোৰিত হৈ অসীম ঘনত্ব আৰু মাধ্যাকৰ্ষণ শক্তিযুক্ত একোটা কৃষ্ণ গহ্বৰলৈ ৰূপান্তৰিত হয়। মাধ্যাকৰ্ষণ শক্তিৰ প্ৰাবল্য ইমানেই বেছি যে কৃষ্ণ গহবৰৰপৰা আনকি পোহৰো ওলাই আহিব নোৱাৰে, সেয়েহে কৃষ্ণ গহ্বৰৰ ভিতৰত থকা পদাৰ্থৰ কোৱান্টাম অৱস্থাৰ বিষয়ে জনাটো অসম্ভৱ হৈ পৰে। কিন্তু ষ্টিফেন হকিঙে তাপগতি বিজ্ঞানৰ আধাৰত দেখুৱালে যে কৃষ্ণ গহবৰৰ বৰ্ধিত এনট্ৰ'পিৰ কাৰণেই ই তাপশক্তিৰ বিকিৰণ কৰিবলৈ বাধ্য, এনে বিকিৰণৰ ফলতেই ক্ষুদ্ৰ একোটা কৃষ্ণ গহ্বৰ বাষ্পীভূত হৈ মহাবিশ্বত বিলীন হৈ পৰাটোও সম্ভৱ। এই বিকিৰণৰ তত্ত্বই Hawking Radiation নামেৰে প্ৰখ্যাত হৈ পৰে। হকিঙৰ গৱেষণাই এয়াও প্ৰমাণ কৰিলে যে কৃষ্ণ গহ্বৰৰ singularity বা একলীয়তাৰ তাত্ত্বিক ব্যাখ্যা দিয়াটো যিদৰে সম্ভৱ, একেদৰে সৃষ্টিৰ আদিতেই সমগ্ৰ বিশ্বব্ৰহ্মাণ্ড একেটা বিন্দুতে থূপ খাই অসীম ঘনত্বৰ singularity সৃষ্টি কৰাটোও সম্ভৱ। অৰ্থাৎ হকিঙৰ গৱেষণাই মহাবিশ্ব সৃষ্টিৰ বিগ বেং বা মহানাদৰ তত্ত্বকো এক নতুন মাত্ৰা প্ৰদান কৰিলে। সৃষ্টি-ৰহস্য উন্মোচনৰ তাড়নাই অসাধাৰণ জীৱনী শক্তি প্ৰদান কৰা বিজ্ঞানীজনক আজীৱন পংগুত্ব তথা মৃত্যুমুখী জীৱনযুদ্ধইও টলাব নোৱাৰিলে। কাৰণ, মৃত্যুৰ পিছত স্বৰ্গ কিম্বা নৰকলৈ যাত্ৰাৰ চিন্তাৰে ভাৰাক্ৰান্ত নাছিল হকিঙৰ মন। তেওঁ বুজি উঠিছিল প্ৰকৃতিয়ে মানৱ জাতিক প্ৰদান কৰা সেই অমোঘ শক্তি, যাৰ বলত মানুহেই উন্মোচন কৰিবলৈ সক্ষম মহাবিশ্বৰ অলেখ অজানা ৰহস্যক।
বিশ্ববন্দিত তাত্ত্বিক পদাৰ্থবিদ, অধ্যাপক ষ্টিফেন হকিং কেৱল এগৰাকী নিৰলস, ধ্যানমগ্ন বিজ্ঞানীয়েই নাছিল। তেওঁৰ বৈজ্ঞানিক প্ৰজ্ঞাৰ ভিত্তি এক গভীৰ, প্ৰশস্ত দাৰ্শনিক উপলব্ধি, যাৰ কেন্দ্ৰবিন্দুত জাতি, ধৰ্ম আৰু ৰাষ্ট্ৰৰ ঊৰ্ধত থকা মানৱসত্তাৰ প্ৰতি প্ৰগলভ আস্থা আৰু বিশ্বাস। কেৱল বেদ, কোৰান অথবা বাইবেলৰ মাজত সৃষ্টি ৰহস্যৰ অন্বেষণ কৰাসকলে হকিঙৰ বিজ্ঞান দৰ্শনৰ এনে বিশ্বজনীন তাৎপৰ্যক উপলব্ধি কৰিব নোৱৰাটোৱেই স্বাভাৱিক। হকিঙৰ বিজ্ঞান সাধনাৰ এই দিশটোৰ বিষয়ে অনুধাৱন কৰিবলৈ আমি নিশ্চয় তাত্ত্বিক পদাৰ্থবিজ্ঞানলৈ তেওঁৰ অৱদানৰ বিষয়ে যৎকিঞ্চিত অৱগত হ'ব লাগিব। তেওঁ মহাবিশ্বৰ বিশালাকায় বস্তুসমূহ, যেনে উপগ্ৰহ, গ্ৰহ, নক্ষত্ৰ, তাৰকাৰাজ্য আদিৰ গতি-প্ৰকৃতিক মাধ্যাকৰ্ষণ বলৰ আধাৰত ব্যাখ্যা কৰা আইনষ্টাইনৰ সাধাৰণ আপেক্ষিকতাবাদ আৰু ইলেকট্ৰন, প্ৰট'ন আদিৰ ক্ষুদ্ৰতম কণিকা-জগতৰ ধৰ্মক ব্যাখ্যা কৰা কোৱান্টাম বিদ্যাৰ মাজত ঐক্য সাধনেৰে কৃষ্ণ গহ্বৰৰ বিষয়ে গৱেষণা আৰম্ভ কৰিলে। সূৰ্যতকৈ বহু বিশাল ভৰৰ তৰা একোটা ইয়াৰ জীৱনৰ অন্তিম পৰ্যায়ত হয় নিউট্ৰন তৰাত পৰিণত হয় অথবা ভয়াৱহভাৱে বিস্ফোৰিত হৈ অসীম ঘনত্ব আৰু মাধ্যাকৰ্ষণ শক্তিযুক্ত একোটা কৃষ্ণ গহ্বৰলৈ ৰূপান্তৰিত হয়। মাধ্যাকৰ্ষণ শক্তিৰ প্ৰাবল্য ইমানেই বেছি যে কৃষ্ণ গহবৰৰপৰা আনকি পোহৰো ওলাই আহিব নোৱাৰে, সেয়েহে কৃষ্ণ গহ্বৰৰ ভিতৰত থকা পদাৰ্থৰ কোৱান্টাম অৱস্থাৰ বিষয়ে জনাটো অসম্ভৱ হৈ পৰে। কিন্তু ষ্টিফেন হকিঙে তাপগতি বিজ্ঞানৰ আধাৰত দেখুৱালে যে কৃষ্ণ গহবৰৰ বৰ্ধিত এনট্ৰ'পিৰ কাৰণেই ই তাপশক্তিৰ বিকিৰণ কৰিবলৈ বাধ্য, এনে বিকিৰণৰ ফলতেই ক্ষুদ্ৰ একোটা কৃষ্ণ গহ্বৰ বাষ্পীভূত হৈ মহাবিশ্বত বিলীন হৈ পৰাটোও সম্ভৱ। এই বিকিৰণৰ তত্ত্বই Hawking Radiation নামেৰে প্ৰখ্যাত হৈ পৰে। হকিঙৰ গৱেষণাই এয়াও প্ৰমাণ কৰিলে যে কৃষ্ণ গহ্বৰৰ singularity বা একলীয়তাৰ তাত্ত্বিক ব্যাখ্যা দিয়াটো যিদৰে সম্ভৱ, একেদৰে সৃষ্টিৰ আদিতেই সমগ্ৰ বিশ্বব্ৰহ্মাণ্ড একেটা বিন্দুতে থূপ খাই অসীম ঘনত্বৰ singularity সৃষ্টি কৰাটোও সম্ভৱ। অৰ্থাৎ হকিঙৰ গৱেষণাই মহাবিশ্ব সৃষ্টিৰ বিগ বেং বা মহানাদৰ তত্ত্বকো এক নতুন মাত্ৰা প্ৰদান কৰিলে। সৃষ্টি-ৰহস্য উন্মোচনৰ তাড়নাই অসাধাৰণ জীৱনী শক্তি প্ৰদান কৰা বিজ্ঞানীজনক আজীৱন পংগুত্ব তথা মৃত্যুমুখী জীৱনযুদ্ধইও টলাব নোৱাৰিলে। কাৰণ, মৃত্যুৰ পিছত স্বৰ্গ কিম্বা নৰকলৈ যাত্ৰাৰ চিন্তাৰে ভাৰাক্ৰান্ত নাছিল হকিঙৰ মন। তেওঁ বুজি উঠিছিল প্ৰকৃতিয়ে মানৱ জাতিক প্ৰদান কৰা সেই অমোঘ শক্তি, যাৰ বলত মানুহেই উন্মোচন কৰিবলৈ সক্ষম মহাবিশ্বৰ অলেখ অজানা ৰহস্যক।